EFCC na binciken Dogara da Jibrin | Gaskiya Ta Fi Kwabo
Home Labarai EFCC na binciken Dogara da Jibrin
EFCC na binciken Dogara da Jibrin
Hukumar EFCC da ke binciken masu yi wa tattalin arzikin kasa ta\’annati ta ce ta soma bincike kan badakalar cushen da ake zargin an yi a kasafin kudin kasa na shekarar 2016.
Kakakin EFCC ya shaida wa manema labarai cewa sun aika takarda ga majalisar inda suka nemi a basu wasu bayanai, sannan kuma za su gayyaci duk wadanda ke da hannu a lamarin domin bincikensu.
Wani fitaccen dan majalisar wakilai Abdulmumini Jibrin ne ya yi zargin cewa kakakin da wasu manyan \’yan majalisar sun yi cushen sama da N30bn a kasafin kudin shekarar 2016.
Mista Jibrin ya kara da cewa \”Ina da shaidun da ke nuna cewa Dogara, da mataimakinsa Yusuf Lasun, da Alhassan Doguwa da Leo Ogor sun ware wa kansu 40bn a cikin 100bn da aka warewa gaba dayan majalisar dokokin tarayya ta kasa.
Rikici ya barke a majalisar wakilan
Wannan batu dai ya janyo takaddama sosai a cikin majaliasar da ma kasar baki daya, inda wasu \’yan majalisar suka bukaci a yi bincike, suna masu cewa dukkan mutanen — Dogara da Jibrin — na bukatar a bincike su.
Da ma dai Abdulmumini Jibrin ya mika wasu takardu ga jami\’an tsaro, cikinsu har da EFCC da rundunar \’yan sanda da ta leken asiri, inda ya yi kira a binciki Yakubu Dogara da \’yan majalisar da yake zargi da hannu a badakalar.
\’Za su sha dauri\’
Kakakin hukumar ta EFCC, Wilson Uwujaren, ya shaida cewa suna bincike a kan batun.
A cewarsa nan gaba kadan za su gayyaci shugaban majalisar wakilan da duk \’yan majalisar da ke da hannu a kan cushen.
Previous articleCushe : Yan Majalisa 206 Sun Bukaci Dogara Sauka
Next articleWANI MATASHI YA YI KOKARIN FILLE KAN ABOKINSA
Duk Wanda Ya Saci Akwatin Zabe Ya Yi A Bakin Ransa — Shugaba Buhari
Atiku Ya Kwancewa Buhari, APC da INEC Zani A Kasuwa, Ya Ja Hankalin ‘Yan Nageriya